KURZUS: Közúti forgalomtechnika

MODUL: 2. Pályaszakaszok és csomópontok forgalomszabályozása

2.3 Szintbeni csomópontok forgalomszabályozása

|  | 2.3 Szintbeni csomópontok forgalomszabályozása
| Tevékenység: Olvassa el a jegyzet "Szintbeni csomópontok forgalomszabályozása" című leckéjét. A tananyag tanulmányozása közben az alábbiakra figyeljen: - tanulja meg a csomópont definícióját, jegyezze meg jellemzőit, - sorolja fel, milyen jellemzők alapján csoportosíthatjuk a csomópontokat, - tanulja meg, milyen járműmozgásoknak felelnek meg az alábbi fogalmak: kiválás, becsatlakozás, keresztezés, fonódás, - 7.1.2 részben található ábra alapján tanulja meg a csomópont egyes részeinek elnevezését, törekedjen arra, hogy az ábrán meg tudja mutatni az alábbi elemeket: :jobbra kanyarodó (lassító, kiváló) sáv :balra kanyarodó sáv :felálló-befogadó sáv :bekapcsolódást segítő sáv, :csepp alakú sziget :háromszög alakú sziget :jármű-előosztályozó, :járműosztályozó, :járműfelállási szakasz. - a 7.5-7.7 ábrák alapján sorolja fel a balra kanyarodó sávok kialakítási lehetőségeit és azok megnevezését, - jegyezze meg, mit jelentenek a csomópontokkal kapcsolatban az alábbi fogalmak: :felismerhetőség, :áttekinthetőség, :felfoghatóság, :járhatóság, - jegyezze meg a körforgalmú csomópontok jellemzőit és elnevezéseit, - tanulja meg, mely esetekben előnyös, illetve hátrányos a körforgalmú csomópontok alkalmazása, - fogalmazza meg, mi a szerepe a látási háromszögnek a kereszteződés forgalom-irányításának kialakításakor, - a 7.13 és 7.14 ábrák alapján fogalmazza meg saját szavaival a közlekedési és az elindulási látótávolság jelentését, - a 7.6.1 fejezet utolsó három pontja alapján jegyezze meg az elsőbbségi viszonyok hangsúlyozására szolgáló burkolati jelek jellemzőit Követelmények: - adott meghatározásról el tudja dönteni, hogy az helyesen írja-e le a csomópont definícióját, - ábra alapján felismeri az egyes járműmozgásokat, - ábra alapján felismeri a csomóponti elemeket, - a balra kanyarodó sávok kialakításának ábráihoz párosítani tudja azok megnevezését, - felsorolásból ki tudja választani a csomópontokkal kapcsolatos fogalmak (felismerhetőség, áttekinthetőség, felfoghatóság, járhatóság) definícióját, - felsorolásból ki tudja választani a körforgalmú csomópontok jellemzőit, - ábra alapján párosítani tudja a körforgalmú csomópont elemeihez azok elnevezését, - felsorolásból ki tudja választani a körforgalmú csomópontokra vonatkozó igaz állításokat, - a látási háromszögre, az elindulási-és a közlekedési látótávolságokra vonatkozó állításokról el tudja dönteni, hogy azok igazak vagy hamisak, - felsorolásból ki tudja választani az elsőbbségi viszonyok hangsúlyozására szolgáló burkolati jelek jellemzőit.

|  | Önellenőrző kérdések
| 1. Döntse el, hogy az alábbi állítás igaz vagy hamis!
A csomópont az utak csatlakozásának, elágazásának, vagy kereszteződésének helye, ahol a keresztező irányok között nem feltétlenül van kapcsolat. |
| 2. Az alábbi ábra válaszoljon a kérdésre!
| Párosítsa a fenti ábra elemeit az alábbi járműmozgásokhoz! Írja be a megfelelő betűt a mezőkbe! Becsatlakozás: Kiválás: Fonódás: Keresztezés:
| 3. Az ábra alapján oldja meg a feladatot!
| Párosítsa az ábrán látható csomóponti elemekhez az alábbi fogalmakat! Írja be az ábra betűjelét a megfelelő mezőbe! Csepp alakú sziget: Felálló-befogadó sáv: Járműfelállási szakasz: Háromszög alakú sziget: Jobbra kanyarodó sáv: Járműosztályozó:
| 4. Az alábbi ábra alapján válaszoljon a kérdésre!
| Párosítsa az alábbi megnevezéseket az ábra jelöléseihez! Írja be a betűket a megfelelő helyre! Az ábrán a szimmetrikus elhúzást a(z) betű jelöli. Az ábrán a balra kanyarodó sáv középső elválasztó sávból történő kialakítását a(z)betű jelöli. Az ábrán az egyoldali elhúzást a(z) betű jelöli.
| 4. Mit jelent a csomópont szempontjából a "felismerhetőség" fogalma?
| Azt, hogy a járművezető számára a látómezőt (a kilátási háromszögeket) biztosítani kell.
| Azt, hogy a járművezetőnek legyen ideje felkészülni a csomóponti mozgásokra.
| Azt, hogy a jármű vezetőjének kellő távolságból látnia és érzékelnie kell, hogy csomópont felé közeledik.
| Azt, hogy a kanyarodó járművek lehetőleg a saját sávjukban maradjanak, más irányok helyét és a járda szélét ne foglalják el.
| 5. Mit jelent a csomópont szempontjából a "járhatóság" fogalma?
| Azt, hogy a járművezető számára a látómezőt (a kilátási háromszögeket) biztosítani kell.
| Azt, hogy a járművezetőnek legyen ideje felkészülni a csomóponti mozgásokra.
| Azt, hogy a jármű vezetőjének kellő távolságból látnia és érzékelnie kell, hogy csomópont felé közeledik.
| Azt, hogy a kanyarodó járművek lehetőleg a saját sávjukban maradjanak, más irányok helyét és a járda szélét ne foglalják el.
| 6. Mit jelent a csomópont szempontjából a "felfoghatóság" fogalma?
| Azt, hogy a járművezető számára a látómezőt (a kilátási háromszögeket) biztosítani kell.
| Azt, hogy a járművezetőnek legyen ideje felkészülni a csomóponti mozgásokra.
| Azt, hogy a jármű vezetőjének kellő távolságból látnia és érzékelnie kell, hogy csomópont felé közeledik.
| Azt, hogy a kanyarodó járművek lehetőleg a saját sávjukban maradjanak, más irányok helyét és a járda szélét ne foglalják el.
| 7. Jelölje meg az alábbiak közül a körforgalmú csomópontok jellemzőit!
| A körbehaladás az óramutató járásával ellentétes.
| A haladási iránytól balra középsziget van.
| Elsőbbsége a körpályán haladóknak van.
| A körbehaladás több sáv esetén kétirányú is lehet.
| 8. Az ábra alapján oldja meg a feladatot!
| Írja be az ábrán szereplő csomópont elemek betűjeleit a megfelelő mezőkbe! (A 7 betűből 6-ot kell beírnia!) Belépés: Járható gyűrű: Körpálya: Kilépés: Csomóponti ág: Középsziget:
| 9. Jelölje meg az alábbiak közül azokat az állításokat, amelyek igazak a körforgalmú csomópontokra!
| Előnyösen alkalmazhatók erősen eltérő forgalomnagyságú utak kereszteződésénél.
| Alkalmasak a forgalom csillapítására.
| Alkalmazása esetén csökkenhet a zajterhelés és a károsanyag-kibocsátás.
| A jelzőlámpás csomóponténál kisebb az áteresztő-képessége.
| Tervezése egyszerű.
| Forgalombiztonsági szempontból előnyös.
| Gazdaságosabb, mit a forgalomirányító berendezések.
| 10. Döntse el, hogy az alábbi állítások igazak vagy hamisak!
Amennyiben a látási háromszög nem biztosított, akkor "Elsőbbségadás kötelező" táblát kell alkalmazni. |
A közlekedési látótávolság kisebb, mint az elindulási látótávolság. |
| 11. Jelölje meg az alábbiak közül az elsőbbségi viszonyok hangsúlyozására szolgáló burkolati jelek jellemzőit.
| A kötelező megállás helyét jelző stopvonal és a stopvonal előtt alkalmazható STOP felirat megerősíti a táblán szereplő információt.
| A keresztirányú szaggatott vonal az "Elsőbbségadás kötelező" jelzőtábla esetén is jelzi a megállás helyét, az útburkolaton ekkor háromszög alakú jelet nem lehet alkalmazni.
| A terelővonal a kiemelt forgalmi irányban minden változtatás nélkül történő átvezetése közvetve az elsőbbségi viszonyokra utal.
| A csomóponton keresztül a záróvonalat mindig át kell vezetni.