KURZUS: Közúti forgalomtechnika

MODUL: 2. Pályaszakaszok és csomópontok forgalomszabályozása

2.1 Jogi keretek és eszközök

|  | 2.1 A forgalomszabályozás jogi keretei és eszközrendszere
| Tevékenység: Olvassa el a jegyzet "A forgalomszabályozás jogi keretei és eszközrendszere" című leckéjét. A tananyag tanulmányozása közben az alábbiakra figyeljen: - fogalmazza meg saját szavaival, mi a forgalomtechnika feladata, - jegyezze meg, kinek a hatásköre az önkormányzati utak forgalmi rendjének kialakítása, - jegyezze meg, ki a felelős a forgalomtechnikai kialakítás helyességéért az állami utakon, a nagyobb városokban és a közforgalom számára megnyitott magánutakon, - fogalmazza meg, mit jelent a forgalom szétválasztásának elve, - jegyezze meg a jól kialakított úthálózati hierarchia jellemzőit, - fogalmazza meg, mit jelent a forgalom egyesítésének elve, - tanulmányozza az 5.1, 5.2/a és 5.2/b ábrákat, figyelje meg, hogy a forgalomtechnikai helyszínrajzokon melyik tábla melyik útszakaszra vonatkozik, - fogalmazza meg, miért alapvető fontosságú, hogy a közlekedők számára egy-egy forgalmi szituáció jelzése egyértelmű legyen, - fogalmazza meg, mit értünk a járművek esetén holttéren, - tanulmányozza az 5.9 a) és b) ábrákat, és -a leckében szereplő leírás alapján- figyelje meg, hogy hogyan alakul ki balesetveszélyes helyzet, - jegyezze meg, mely három tényező befolyásolja a járművezető észlelését. Követelmények: Ön akkor sajátította el megfelelően a tananyagot, ha - a forgalomtechnikai eszközök alkalmazására vonatkozó mondatot ki tudja egészíteni a hiányzó szavakkal, - felsorolásból ki tudja választani, kinek a hatásköre az önkormányzati utak forgalmi rendjének kialakítása, - felsorolásból ki tudja választani, ki a felelős a forgalomtechnikai kialakítás helyességéért az állami utakon, - felsorolásból ki tudja választani a forgalom szétválasztásának elvét, - felsorolásból ki tudja választani a jól kialakított úthálózati hierarchia jellemzőit, - felsorolásból ki tudja választani a forgalom egyesítésének elvét, -á ábra alapján el tudja dönteni, hogy a forgalomtechnikai helyszínrajzokon melyik tábla melyik útszakaszra vonatkozik, - a közlekedők adott forgalmi szituációban történő viselkedésére vonatkozó állításokról el tudja dönteni, hogy azok igazak vagy hamisak, - felsorolásból ki tudja választani, mit értünk a járművek esetén holttéren, - ki tudja egészíteni a járművezető észlelését befolyásoló három tényezőre vonatkozó mondatot.

|  | Önellenőrző kérdések
| 1. Egészítse az alábbi mondatot! Forgalomtechnikai eszközökkel közöljük azokat a viselkedési szabályokat, amelyeket érvénnyel nem lehet jogszabályba foglalni.
| 2. Jelölje meg, hogy az alábbiak közül kinek a hatásköre az önkormányzati utak forgalmi rendjének kialakítása!
| Az államé.
| A Magyar Közút Kht-é.
| Az útkezelő szervezeté.
| A képviselőtestületé.
| 3. Jelölje meg, ki a felelős a forgalomtechnikai kialakítás helyességéért az állami utakon!
| Az állam.
| A Magyar Közút Kht.
| Az útkezelő szervezet.
| Az adott város, vagy megye képviselőtestülete.
| 4. Jelölje meg, hogy az alábbiak közül mely meghatározás írja le helyesen a forgalom szétválasztásának elvét!
| A különböző sebességgel és eltérő távolságra közlekedők pályáit egymástól szét kell választani.
| A különböző haladási irányokban közlekedők pályáit egymástól szét kell választani.
| A különböző járműkategóriák pályáit egymástól szét kell választani.
| A különböző rendeltetésű (személygépkocsik, közösségi közlekedési eszközök stb.) pályáit egymástól szét kell választani.
| 5. Jelölje meg az alábbiak közül a jól kialakított úthálózati hierarchia jellemzőit!
| A magasabb kategóriájú utakon egyre kisebb forgalom halad.
| A vonalvezetés és a keresztmetszeti kialakítás a magasabb kategóriákban nagyvonalúbb.
| A magasabb kategóriájú utakon az elsőbbségi viszonyok is egyértelműen (természetesen) szabályozhatók.
| 6. Jelölje meg, mit jelent a forgalom egyesítésének elve!
| Egyes csomópontokban több út forgalma egyesül, de az útfelületet a közlekedők )gyalogosok, kerékpárosok, járművek) jelzőlámpás irányítás mellett felváltva használják.
| Ahol az útfelületet a közlekedők közösen használják, ott a járművek sebességét a gyalogosok sebességére kell csökkenteni.
| A különböző irányokból érkező forgalom egy adott irányban haladhat tovább.
| 7. Az alábbi ábra alapján válaszoljon a kérdésekre! (Nagyítsa fel az ábrát, ha szükséges!) Az ábrán az egyes útszakaszokat betűkkel (A,B,C,D), a kérdéses táblákat pedig számokkal jelöltük.
| 7/a Jelölje meg, hogy az 1 számmal jelölt táblák jelzései mely közlekedők számára szólnak!
| Az A úton a kereszteződésből kifelé haladók számára.
| Az A úton a kereszteződés felé haladók számára.
| A C úton a kereszteződés felé haladók számára.
| A C úton a a kereszteződésből kifelé haladók számára
| 7/b Jelölje meg, hogy a 2 számmal jelölt táblák jelzései mely irányból láthatók!
| A B úton a kereszteződés felé haladva.
| A D úton a kereszteződés felé haladva.
| 8. Döntse el, hogy az alábbi mondat tagmondatai igazak-e, illetve van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Alapvető fontosságú, hogy a közlekedők számára egy-egy forgalmi szituáció jelzése egyértelmű legyen, mert a közlekedő a jelzések alapján, korábbi tapasztalatait felhasználva következtet arra, hogy hogyan kell viselkednie az adott helyzetben. |
A | B | C | D | E
| 9. Jelölje meg, mit értünk a járművek esetén holttéren!
| A jármű körül az a térrész, amelyet a járművezető elől valami eltakar.
| A jármű körül az a térrész, amelyből az adott járművet nem lehet látni.
| A jármű körül az a térrész, amelyet a jármű más közlekedők elől eltakar.
| 10. Egészítse ki az alábbi mondatot! A járművezető közlekedésének észlelését 3 főbb tényező befolyásolja: a(z) , az út és a közlekedésben résztvevő többi ember.