KURZUS: Közúti forgalomtechnika

MODUL: 1. Forgalomlefolyás és forgalmi méretezés

1.3 Pályaszakaszok forgalmi méretezése

|  | 1.3 Pályaszakaszok forgalmi méretezése
| Tevékenység: Olvassa el a jegyzet "Pályaszakaszok forgalmi méretezése" című fejezetét. A tananyag tanulmányozása közben az alábbiakra figyeljen: - fogalmazza meg, mit értünk szabad (zavartalan) és akadályozott (zavart) forgalom alatt, - fogalmazza meg, mit értünk szolgáltatási szinten, - jegyezze meg az egyes szolgáltatási szintek (A...F) forgalmi jellemzőit (Segítség ehhez: a B szinten nincsenek sorok, a C szinten csak rövid, időszakos sorok vannak, a D szinten a járművek már egyre hosszabb sorokban haladnak, az E szinten pedig oszlopban, azonos sebességgel lehet csak haladni. Marad az A, ahol teljes az utazó szabadsága, és az F, ahol szélső esetben a forgalom leáll. A legmagasabb szolgáltatási szint (színvonal) az A, a legalacsonyabb az F.) - elemezze a 3/8 ábrát, figyelje meg, ahogy nő a kapacitás kihasználtsága, úgy csökken az elérhető menetsebesség és a szolgáltatási szint; a kapacitás teljes kihasználásakor átlépünk az F szintre, ahol a sebesség akár nullára is csökkenhet, - a 3/10 ábra alapján jegyezze meg, hogy milyen összefüggés van a szolgáltatási szint és a sebesség-eloszlási görbe alakja között, - fogalmazza meg, miért meredekebb a sebesség-eloszlási görbe magasabb szolgáltatási szint esetén, - fogalmazza meg, mit értünk egy út teljesítőképessége (kapacitása) alatt, - jegyezze meg, milyen összefüggés van a követési távolság és a sebesség között, - jegyezze meg, milyen jellemzőkkel bír az a forgalom, amelynek nagysága egyenlő az út teljesítőképességével, - jegyezze meg, milyen szempontok alapján határozzák meg a megengedett forgalomnagyságot, - fogalmazza meg, mit értünk megfelelő és eltűrhető forgalomnagyságon, - jegyezze meg, hogy a megengedett forgalomnagyságok mire vonatkoznak irányonként több sávos, illetve kétsávos (ellentétes forgalmi irányú) utak esetén, - jegyezze meg, miért tudnak az irányonként többsávos utak egy sávra vetítve nagyobb forgalmat lebonyolítani, Követelmények: Ön akkor sajátította el megfelelően a tananyagot, ha - felsorolásból ki tudja választani a szolgáltatási szint fogalmát, - az egyes szolgáltatási szintek meghatározásaihoz párosítani tudja a szintek betűjelét, - felsorolásból ki tudja választani a szolgáltatási szint, a kapacitás és az elérhető menetsebesség közötti helyes összefüggést, - párosítani tudja a szolgáltatási szintekhez a sebesség-eloszlási görbéket, - a szolgáltatási szint és a sebességleoszlási görbe alakjának összefüggésére vonatkozó állításokról el tudja dönteni, hogy azok igazak vagy hamisak, - felsorolásból ki tudja választani, mit értünk egy út kapacitása alatt, - a járműsebesség és a követési távolság összefüggésére vonatkozó állításokról el tudja dönteni, hogy azok igazak vagy hamisak, - felsorolásból ki tudja választani a teljesítőképességgel azonos nagyságú forgalom jellemzőit, - a forgalomnagyság és a szolgáltatási színvonal összefüggésére vonatkozó állításokról el tudja dönteni, hogy azok igazak vagy hamisak, - a megfelelő és az eltűrhető forgalomnagyságra vonatkozó állításokról el tudja dönteni, hogy azok igazak vagy hamisak, - felsorolásból ki tudja választani, hogy a megengedett forgalomnagyságok mire vonatkoznak az irányonként többsávos és a kétsávos utak esetén, - az irányonként többsávos és a kétsávos utak áteresztő-képességére vonatkozó állításokról el tudja dönteni, hogy azok igazak vagy hamisak.

|  | Önellenőrző kérdések
| 1. Jelölje meg, hogy az alábbiak közül mit értünk szolgáltatási szinten!
| A szolgáltatási szint a közlekedő emberek által érezhető tényezők minőségét fejezi ki.
| A szolgáltatási szint az utak átbocsátóképességét fejezi ki.
| A szolgáltatási szint az úton elérhető sebességet fejezi ki.
| A szolgáltatási szint a forgalomnagyságot fejezi ki.
| 2. Párosítsa az alábbi meghatározásokat az egyes szolgáltatási szintekhez! Írja be a szolgáltatási szint betűjelét (A...F, nagybetűvel!) a mezőkbe (a hatból négyet kell beírnia)! A járműoszlopok állandósulnak, és egyre hosszabbak lesznek:szint. A járművek egymás mozgását alig befolyásolják:szint. A járművek zárt oszlopban, azonos 40-60 km/h sebességgel haladnak: szint. Nem minden előzés hajtható végre azonnal. A járműoszlopok időszakosak és rövidek:szint.
| 3. Jelölje meg az alábbiak közül a helyes állítást!
| Ahogy nő egy adott út kapacitásának kihasználtsága, úgy nő az elérhető menetsebesség és a szolgáltatási szint.
| Ahogy nő egy adott út kapacitásának kihasználtsága, úgy csökken az elérhető menetsebesség és nő a szolgáltatási szint.
| Ahogy csökken egy adott út kapacitásának kihasználtsága, úgy csökken az elérhető menetsebesség és nő a szolgáltatási szint.
| Ahogy nő egy adott út kapacitásának kihasználtsága, úgy csökken az elérhető menetsebesség és a szolgáltatási szint.
| 4. Az alábbi ábra alapján válaszoljon a kérdésekre!
| 4/a Döntse el, hogy az alábbi állítások igazak vagy hamisak!
Az 1 számmal jelölt görbe magasabb szolgáltatási szinthez tartozik. |
Az 1 számmal jelölt görbe esetén a forgalomsűrűség nagyobb. |
| 4/b Döntse el, hogy az alábbi mondat tagmondatai igazak-e, illetve van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Alacsony szolgáltatási szint esetén a sebesség-eloszlási görbe meredekebb, mert az oszlopban haladó járművek sebessége közel azonos. |
A | B | C | D | E
| 5. Jelölje meg, hogy az alábbiak közül mit értünk egy út kapacitása alatt!
| Az a legnagyobb járműszám, amely az út egy adott hosszán -általában 1 km-én- egy óra alatt át tud haladni.
| Az a legnagyobb járműszám, amely az út egy keresztmetszetén időegység - általában egy óra -alatt át tud haladni.
| Az a legnagyobb járműszám, amely az út egy adott hosszán -általában 1 km-én- egy adott időpillanatban megtalálható.
| Az a legnagyobb járműsebesség, amely az út egy keresztmetszetén, szakaszán elérhető.
| 6. Döntse el, hogy az alábbi állítás igaz vagy hamis!
Nagy járműsebességek esetén a követési távolság csökken. |
| 7. Jelölje meg, hogy az alábbi állítások közül melyek igazak arra a forgalomra, amelynek nagysága egyenlő az út teljesítőképességével!
| A forgalom huzamosabb ideig ezen a nagyságon tartható.
| A forgalmi helyzet instabil.
| A folyamatos forgalom különböző típusú, tulajdonságú járművek esetén is biztosítható.
| A legkisebb folyamatossági, sebesség-egyenletlenségi zavar forgalmi torlódáshoz vezet.
| 8. Döntse el, hogy az alábbi állítások igazak vagy hamisak!
Ha egy úton a kapacitáshoz közeli forgalomnagyságot engedünk meg, akkor a forgalom nagy sebességgel, magas szolgáltatási színvonalon bonyolódik le. |
Ha arra törekszünk, hogy a forgalom "A" szolgáltatási színvonalon bonyolódjék le, akkor egy úton igen kis forgalom lenne megengedhető. |
| 9. Döntse el, hogy az alábbi állítás igaz vagy hamis!
Az eltűrhető forgalomnagyság a megfelelő forgalomnagyságnál alacsonyabb szolgáltatási szintnek felel meg. |
| 10. Jelölje meg az alábbiak közül a helyes állítást!
| Mind az irányonként több sávos, mind a kétsávos utak esetén a megengedett forgalomnagyságok mindig egy sávra vonatkoznak.
| Az irányonként több sávos utak esetén a megengedett forgalomnagyságok mindig a több sáv összegére, míg a kétsávos utak esetén a két sáv összegére vonatkoznak.
| Az irányonként több sávos utak esetén a megengedett forgalomnagyságok mindig a sávok összegére, míg a kétsávos utak esetén a két sávra külön-külön vonatkoznak.
| Az irányonként több sávos utak esetén a megengedett forgalomnagyságok mindig egy sávra, míg a kétsávos utak esetén a két sáv összegére vonatkoznak.
| 11. Döntse el, hogy az alábbi mondat tagmondatai igazak-e, illetve van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Az irányonként két sávos utak egy sávra vetítve kétszer több forgalmat tudnak lebonyolítani, mint a kétsávos utak, mert a különböző sebességű járművek a két sáv között elrendeződnek. |
A | B | C | D | E