KURZUS: Közúti forgalomtechnika

MODUL: 3. Kis sebességű úthasználók és álló járművek

3.3 A gyalogos közlekedés szabályozása

|  | 3.3 A gyalogos közlekedés szabályozása
| Tevékenység: Olvassa el a jegyzet "A gyalogos közlekedés szabályozása" című fejezetét. A tananyag tanulmányozása közben az alábbiakra figyeljen: - a 13.1-13.3 fejezetek alapján jegyezze meg, hogy a gyalogjárdáknak milyen jellemzőit írják elő műszaki előírások, - fogalmazza meg, mi a lakókörzetek fogalomszabályzásának alapelve, - tanulmányozza a 13.6 ábrát, és konkrét gyalogosforgalom, illetve járműforgalom értékek alapján olvassa le, milyen gyalogos-átkelőhely alakítandó ki, - tanulmányozza a 13.7 ábrát, és konkrét útpálya-szélesség és járműforgalom értékek alapján olvassa le, milyen gyalogos-átkelőhely alakítandó ki, - tanulmányozza a gyalogos átkelőhelyek elhelyezésével kapcsolatos legfontosabb elveket, - jegyezze meg a forgalomirányító jelzőlámpánál elhelyezett gyalogosátkelők kialakításának elveit, - jegyezze meg, milyen módon kell a gyalogos-átkelőhelyeket jelezni, - jegyezze meg, hol nem lehet gyalogos-átkelőhelyet kijelölni. Követelmények: Ön akkor sajátította el megfelelően a tananyagot, ha - felsorolásból ki tudja választani, hogy a gyalogjárdáknak milyen jellemzőit írják elő műszaki előírások, - a lakókörzetek fogalomszabályzásának alapelvére vonatkozó állításokról el tudja dönteni, hogy azok igazak vagy hamisak, - konkrét gyalogosforgalmi, illetve járműforgalomi értékek alapján ábráról le tudja olvasni, hogy milyen gyalogos-átkelőhely alakítandó ki, - konkrét útpálya-szélességi illetve járműforgalmi értékek alapján ábráról le tudja olvasni, hogy milyen gyalogos-átkelőhely alakítandó ki, - felsorolásból ki tudja választani a gyalogos átkelőhelyek elhelyezésével kapcsolatos legfontosabb elveket, - a forgalomirányító jelzőlámpánál elhelyezett gyalogosátkelők kialakításának elveivel kapcsolatos állításokról el tudja dönteni, hogy azok igazak vagy hamisak, - felsorolásból ki tudja választani a gyalogos-átkelőhelyek jelzésére vonatkozó helyes állításokat. - felsorolásból ki tudja választani, hogy hol nem lehet gyalogos-átkelőhelyet kijelölni.

|  | Önellenőrző kérdések
| 1. Jelölje meg, hogy az alábbiak közül a gyalogjárdáknak milyen jellemzőit írják elő műszaki előírások!
| A biztonsági sáv mérete.
| Az űrszelvény mérete.
| A burkolat vastagsága.
| Az emelkedő %-os értéke.
| A lépcsők méretei.
| A kanyarodó járda ívének sugara.
| 2. Jelölje meg az alábbiak közül a lakókörzetek fogalomszabályozásának alapelvét!
| Lakóterületeken olyan közlekedési szabályok szükségesek, melyek a gyalogosok és a járművek közlekedését a gyalogosokra vonatkozó korlátozásokkal engedik meg.
| Lakóterületeken olyan közlekedési szabályok szükségesek, melyek a gyalogosok és a járművek közlekedését csak egymástól fizikailag elkülönítve engedik meg.
| Lakóterületeken olyan közlekedési szabályok szükségesek, melyek a gyalogosok és a járművek közlekedését a járművekre vonatkozó korlátozásokkal engedik meg.
| Lakóterületeken olyan közlekedési szabályok szükségesek, melyek a gyalogosok és a járművek közlekedését a járművekre vonatkozó elsőbbségadási kötelezettség előírása alapján engedik meg.
| 3. Az alábbi ábra alapján oldja meg a feladatot!
| 3/a Olvassa le az ábráról, hogy 150 jármű/5 perc kétirányú járműforgalom, illetve 200 fő/5 perc kétirányú gyalogosforgalom esetén mi a teendő, majd jelölje meg az alábbiak közül a helyes választ!
| Gyalogátkelőhelyet nem kell kijelölni.
| Gyalogátkelőhelyet ki kell kijelölni.
| Gyalogátkelőhelyet ki kell jelölni, és jelzőlámpa ajánlott.
| Gyalogátkelőhelyet ki kell jelölni, és jelzőlámpa kell.
| Különszintű gyalogátkelőhely ajánlott.
| Különszintű gyalogátkelőhely kell.
| 3/b Olvassa le az ábráról, hogy 50 jármű/5 perc kétirányú járműforgalom, illetve 200 fő/5 perc kétirányú gyalogosforgalom esetén mi a teendő, majd jelölje meg az alábbiak közül a helyes választ!
| Gyalogátkelőhelyet nem kell kijelölni.
| Gyalogátkelőhelyet ki kell kijelölni.
| Gyalogátkelőhelyet ki kell jelölni, és jelzőlámpa ajánlott.
| Gyalogátkelőhelyet ki kell jelölni, és jelzőlámpa kell.
| Különszintű gyalogátkelőhely ajánlott.
| Különszintű gyalogátkelőhely kell.
| 4. Az alábbi ábra alapján oldja meg a feladatot!
| 4/a Olvassa le az ábráról, hogy 200 jármű/óra kétirányú járműforgalom, illetve 10 m útpálya-szélesség esetén mi a teendő, majd jelölje meg az alábbiak közül a helyes választ!
| Gyalogos-átkelőhely szükségtelen.
| Kijelölt gyalogos-átkelőhely kell, jelzőlámpa nélkül és sziget nélkül.
| Kijelölt gyalogos-átkelőhely kell, jelzőlámpa nélkül és szigettel.
| Jelzőlámpás gyalogos-átkelőhely kell.
| 4/b Olvassa le az ábráról, hogy 600 jármű/óra kétirányú járműforgalom, illetve 15 m útpálya-szélesség esetén mi a teendő, majd jelölje meg az alábbiak közül a helyes választ!t!
| Gyalogos-átkelőhely szükségtelen.
| Kijelölt gyalogos-átkelőhely kell, jelzőlámpa nélkül és sziget nélkül.
| Kijelölt gyalogos-átkelőhely kell, jelzőlámpa nélkül és szigettel.
| Jelzőlámpás gyalogos-átkelőhely kell.
| 5. Jelölje meg az alábbiak közül a gyalogos átkelőhelyek elhelyezésével kapcsolatos igaz állításokat!
| Törekedni kell arra, hogy csomópontoknál a gyalogos-átkelőhely a járműforgalom fő irányaiba vezessen.
| Biztosítani kell, hogy a járművezető a közút tervezés sebessége alapján számított fékútnak megfelelő távolságból észlelhesse az átkelőhelyet és a gyalogosokat.
| Fontos, hogy a gyalogosok átkelési szándéka már a járdán felismerhető legyen.
| Ha a derékszögű átvezetés nem biztosított, célszerű az átkelőhelyet 60 foknál kisebb hajlásszögben kialakítani.
| Osztottpályás úton az átkelőhely folyamatosan átvezessen.
| 6. Jelölje meg, hogy az alábbi állítások igazak vagy hamisak!
A gyalogos forgalom irányítására fényjelző készüléket kell elhelyezni minden olyan útkereszteződésben és csomóponton, ahol a járművek forgalmát fényjelző készülék irányítja. |
Összehangolt forgalomirányítással szabályozott útvonalon jelzőlámpa nélküli gyalogos-átkelőhely kialakítása ajánlott. |
| 7. Jelölje meg az alábbiak közül a gyalogos-átkelőhelyek jelzésére vonatkozó helyes állításokat!
| A kijelölt gyalogos-átkelőhely előtt legalább 30 m hosszú (külterületen 60 m) záróvonal szükséges, előzési tilalommal.
| A gyalogos-átkelőhelyet táblával és burkolati jellel kell megjelölni.
| A kijelölt gyalogos-átkelőhely területe a táblák közötti rész.
| A kijelölt gyalogos-átkelőhelyek hatásos biztonságnövelő eszköze a pályaszélesség csökkentése, melyet oldalszegély építésével érnek el.
| 8. Jelölje meg, hogy az alábbiak közül hol nem lehet gyalogos-átkelőhelyet kijelölni!
| Autópályán, autóúton, hídon, aluljáróban, alagútban, beláthatatlan útkanyarulatban és bukkanóban.
| Vasúti átjáróban, még jelzőlámpával sem.
| Közvilágítás nélküli útszakaszon.
| Tömegközlekedési megállókban.
| Összehangolásban jelzőlámpa nélkül.
| Jelzőlámpás csomóponttól 100 m-en túl.
| Ha 5 (külső szakaszon 3) sávnál többet kellene jelzőlámpa nélkül keresztezni.