KURZUS: Közúti forgalomtechnika

MODUL: 1. Forgalomlefolyás és forgalmi méretezés

1.2 Forgalomszámlálási és -felvételi módszerek

|  | 1.2 Forgalomszámlálási és -felvételi módszerek
| Tevékenység: Olvassa el a jegyzet "Forgalomszámlálási és -felvételi módszerek" című fejezetét. A tananyagban szereplő egyes fogalmakkal már a Közúti üzemtan I. tantárgyban megismerkedett. Most átismételjük ezeket a fogalmakat, és konkrét számításokat is bemutatunk. A tananyag tanulmányozása közben az alábbiakra figyeljen: - tanulja meg, hogyan kell a különböző járműfajtákból összetevődő forgalmat személygépkocsi-egységre átszámítani, - jegyezze meg az egyes (napi, heti, évi) forgalom-lefolyási grafikonok alakját, törekedjen arra, hogy ábra alapján felismerje, melyikről van szó, - jegyezze meg az átlagos napi forgalom (ÁNF) definícióját, - jegyezze meg a mértékadó óraforgalom (MOF) definícióját, - tanulja meg, hogyan határozható meg a mértékadó óraforgalom az átlagos napi forgalomból, - tanulja meg, hogyan kell egy adott útvonal átlagos forgalmát meghatározni. Követelmények: Ön akkor sajátította el megfelelően a tananyagot, ha - a különböző járműfajtákból összetevődő forgalmat táblázat alapján át tudja számítani személygépkocsi-egységre, - ábra alapján felismeri a napi, a heti és az éves forgalom-ingadozás grafikonját, - felsorolásból ki tudja választani az átlagos napi forgalom (ÁNF) definícióját, - felsorolásból ki tudja választani mértékadó óraforgalom (MOF) definícióját, - az út jellege és az átlagos napi forgalom alapján, a szükséges táblázatok felhasználásával meg tudja határozni a mértékadó óraforgalmat, - az útszakaszok átlagos napi forgalma és az útszakaszok hossza alapján meg tudja határozni az útvonal átlagos forgalmát.
| Kiegészítő információk
| Az alábbiakban bemutatjuk forgalom-ingadozási diagramok egy olyan változatát, amelyben a forgalom alakulását nem csak téglalapokkal, hanem grafikonnal is jelöltük, megkönnyítve ezzel a forgalom alakulásának követését.
A forgalom napi alakulása
1. ábra
A forgalom heti alakulása
2. ábra
A forgalom éves alakulása
3. ábra
| Mintafeladatok az egyes számításokhoz. A különböző járműfajtákból összetevődő forgalom átszámítása személygépkocsi-egységre. A számításhoz rendelkezésre áll az alábbi táblázat:
| Feladat: A vizsgált külterületi keresztmetszeten egy óra alatt 260 személygépkocsi, 3 csuklós autóbusz, 20 nehéz tehergépkocsi és 10 pótkocsis tehergépkocsi haladt át. Meghatározandó a forgalom személygépkocsi egységre vetítve. Megoldás: A táblázatból a kültéri szorzókat kikeresve és a szorzásokat elvégezve az alábbi eredményt kapjuk (az eredményt egészre szokás kerekíteni!): 260*1+3*2,5+20*2,5+10*2,5= 260+7,5+50+25= 342,5, azaz kerekítve 342 (E/h).
| Feladat: Határozza meg a mértékadó óraforgalmat a következő adatok alapján: Az adott út az éves és heti forgalomlefolyás szerinti forgalomjelleg alapján a "jelentősebb hétvégi-, üdülő- és idegenforgalmat lebonyolító utak" kategóriájába, napi forgalomlefolyás szerint pedig "nagyarányú nemzetközi forgalmat lebonyolító főutak" közé tartozik. Az átlagos napi forgalom 12 000 E/nap. Megoldás: A megoldáshoz szükség van az alábbi táblázatokra:
| Az utak jellegét a táblázatból kikeresve a jelleg1 szerint a 4-es, a jelleg 2 szerint az 1-es kategóriákat kapjuk. A jellegek alapján az alábbi táblázatból kikeressük a szorzószámot:
| A táblázatból kiolvasott szorzószám: 0,10. Ez alapján a mértékadó óraforgalom: MOF= 0,10*ÁNF MOF=0,10*12 000=1200 E/óra
| Feladat: Az alábbi adatok alapján határozzuk meg egy adott útvonal átlagos forgalmát! Az útvonal négy szakaszból áll, az alábbiak szerint:
| Megoldás: Az átlagos forgalom meghatározása az alábbi képlet alapján történik:
| Az adatokat behelyettesítve az alábbiakat kapjuk:

|  | Önellenőrző kérdések
| 1. Egy vizsgált lakott területi keresztmetszeten egy óra alatt 400 személygépkocsi, 5 egyes autóbusz, 3 nyerges szerelvény és 10 nehéz tehergépkocsi haladt át. A szükséges táblázat felhasználásával határozza meg a forgalmat személygépkocsi egységben! A forgalom személygépkocsi egységben:E/h.
| 2. Az alábbi ábra alapján válaszoljon a kérdésre!
| Jelölje meg, melyik forgalom-ingadozásra jellemző a fenti görbe!
| A forgalom napi ingadozására.
| A forgalom heti ingadozására.
| A forgalom éves ingadozására.
| 3. Jelölje meg az alábbiak közül az átlagos napi forgalom definícióját!
| Az éves átlagos napi forgalom az útkeresztmetszetben egy naptári év alatt egy irányban együttesen áthaladó járművek száma osztva az év napjainak számával.
| Az éves átlagos napi forgalom az útkeresztmetszetben egy naptári év alatt a két irányban együttesen áthaladó járművek száma osztva az év napjainak számával.
| Az éves átlagos napi forgalom az útkeresztmetszetben egy naptári év alatt a két irányban együttesen áthaladó járművek száma osztva az út hosszával.
| Az éves átlagos napi forgalom az útkeresztmetszetben egy naptári év alatt egy irányban együttesen áthaladó járművek száma osztva a mértékadó napi forgalommal.
| 4. Jelölje meg az alábbiak közül a mértékadó óraforgalom definícióját!
| A mértékadó forgalom az az óránkénti forgalmi érték, melyet a forgalom naponként 12 órán át elér, ill. meghalad.
| A mértékadó forgalom az a naponkénti forgalmi érték, melyet a forgalom évenként 50 napon át elér, ill. meghalad.
| A mértékadó forgalom az a naponkénti forgalmi érték, melyet a forgalom naponként 50 percen át elér, ill. meghalad.
| A mértékadó forgalom az óránkénti forgalmi érték, melyet a forgalom évenként 50 órán át elér, ill. meghalad.
| 5. Határozza meg a szükséges táblázatok felhasználásával a mértékadó óraforgalmat a következő adatok alapján: Az adott út az éves és heti forgalomlefolyás szerinti forgalomjelleg alapján a "Balaton körüli utak" kategóriájába, napi forgalomlefolyás szerint pedig "összes egyéb út" közé tartozik. Az átlagos napi forgalom 10000 E/nap. A mértékadó óraforgalom:E/óra
| 6. Az alábbi adatok alapján határozza meg az adott útvonal átlagos forgalmát! Az útvonal három szakaszból áll, az alábbiak szerint:
| Írja be a számított értéket a mezőbe! Az átlagos forgalom:E/nap.